kardosdrur/scandi-wiki huggingface dataset:
Ormøya

Ormøya er en ø i Oslo. Øen ligger i Bunnefjorden, med vejforbindelse til øen over Ormsundet fra Bekkelaget og Mosseveien. Ormøya er en lille ø  på bare 1,80 hektar, men rummer ca. 120 husstande med alt fra schweizervillaer til rækkehuse fra 1970'erne. Øen har strande, bådpladser og egen park. Der er to offentlige bygninger:
 forsamlingshuset Villa Lilleborg i jugendstil. 
 den lille trækirke Ormøy kirke, tidligere kaldt "Ormøens kapel", tegnet af den tyske arkitekt Bernhard Christoph Steckmest, som også tegnede Sandakergården og Groschgården. 
I 1992 blev Ormøy kirke antændt, men reddet af en årvågen vagtmand. 

Ormøya tilhørte tidligere Aker herred før Aker blev indlemmet i Oslo i 1948.

Oprindelig var Ormøya en fritidsø for hovedstadens bemidlede, deriblandt Camilla Collett, som ferierede på øen. Fra omkring 1900 blev det mere almindeligt at bo der fast.

Ormøya grænser mod øst til Paddehavet (= Tudsehavet), opkaldt efter øen Skilpadden, til daglig kaldt Padda (= Tudsen). Fra sydenden af Ormøya kan man køre over til Malmøya. 

På Ormøya er der et stort friområde som heter Kock-haven, med bl.a en andedam med en hjerteformet ø i midten. Under broen over til den hjerteformede øen findes salamandere. I Kock-haven er der gode rekreationsmuligheder, æbletræer og legeplads for børn. 

Øens eneste idrætsklub er Ormøya Tennisklub, som er et populært mødested.

Noter

Eksterne henvisninger
 Ormøyas historie

Øer i Oslo
Øer i Oslofjorden
VM i landevejscykling 2017 – Linjeløb (damer)

Damernes linjeløb ved VM i landevejscykling 2017 blev afholdt den 23. september 2017. Løbet foregik over otte omgange på en rundstrækning - i alt 152,8 km.

Hold og ryttere

Danske ryttere 
 Amalie Dideriksen
 Julie Leth
 Cecilie Uttrup Ludwig
 Christina Siggaard
 Pernille Mathiesen
 Camilla Møllebro
 Trine Schmidt

Resultater

Eksterne henvisninger 
 

Linjeløb (damer)
Mary Elizabeth Mastrantonio

Mary Elizabeth Mastrantonio (født 17. november 1958 i Lombard i Illinois) er en amerikansk skuespiller og sanger. Hun debuteret på Broadway i en ny-premiere af West Side Story i 1980. Mastrantonio spillede Gina Montana, søsteren til Al Pacinos rollefigur, i filmen Scarface (1983). Hun blev nomineret til en Oscar for bedste kvindelige birolle for rollen som Carmen i filmen The Color of Money (1986). Mastrantonio har haft roller i film som Scarface (1983), The Abyss (1989), Robin Hood – Den Fredløse (1991) og The Perfect Storm (2000). I 2003 blev hun nomineret til Tony-prisen for bedste kvindelige hovedrolle i en musical for indsatsen i en ny-premiere af Manden fra La Mancha på Broadway. Mastrantonio spiller Kelly Kessler Burkhardt i tv-serien Grimm (2012–17).

Filmografi

Film

Tv

Scene

Eksterne henvisninger 
 

Tv-skuespillere fra USA
Skuespillere fra Illinois
Bree Turner

Bree Turner (født 10. marts 1977 i Palo Alto, Californien), er en amerikansk skuespiller.

Filmografi

Film 
 1997 - Min bedste vens bryllup
 1998 - The Big Lebowski
 2006 - Just My Luck
 2009 - The Ugly Truth

TV 
 2007 - Standoff
 2008 - Ghost Whisperer
 2010 - Rules of Engagement
 2011 - Grimm

Eksterne henvisninger 
 

Tv-skuespillere fra USA
Skuespillere fra Californien
Sancho 2. af Portugal

Sancho 2., kaldet Sancho den Fromme () og Sancho Munken (), (8. september 1209, Coimbra – 3. januar 1248, Toledo) var konge af Portugal fra 1223 til 1248.

Han var søn af sin forgænger kong Alfons 2. i hans ægteskab med Urraca af Kastilien. Han blev efterfulgt af sin bror Alfons 3.

Se også 
Portugals historie
Portugisiske konger

Eksterne links 

 

Huset Capet
Konger af Portugal
Fyrster fra middelalderen
Personer i 1200-tallet
Til Siælen

"Til Siælen. En Ode" (også skrevet "Til Sielen") er et dansk digt af Johannes Ewald udgivet i samlingen Samtlige skrifter i 1780. 

Digtet er en ode, et hyldestdigt, der kan opdeles i tre: de første strofer med sjælen og dens eksistens i skyggen (sjælen sammenlignes blandt andet med en ørneunge), midten med sjælens ønske om frelse, og de sidste strofer med sjælens vej til frelse.

Digtet består af 29 strofer på hver fire urimede linjer.

"Til Siælen. En Ode" indgår i lyrikantologien af 12 digte i Kulturkanonen fra 2006.

Referencer 

Digte fra Danmark
Litteratur i 1780
Kulturkanonen
VM i landevejscykling 2017 – Linjeløb (herrer)

Herrernes linjeløb ved VM i landevejscykling 2017 blev afholdt den 24. september 2017 i Bergen, Norge. Linjeløbet foregik over 276,5 km og blev vundet af Peter Sagan fra Slovakiet for tredje år i træk, efterfulgt af Alexander Kristoff og Michael Matthews.

Deltagere

Danske ryttere 
 Christopher Juul-Jensen
 Søren Kragh Andersen
 Michael Mørkøv
 Magnus Cort
 Mads Pedersen
 Michael Valgren

Resultater

Eksterne henvisninger 

Linjeløb (herrer)
Chris Evans (programleder)

Christopher James "Chris" Evans (født 1. april 1966) er en britisk tv-vært, forretningsmand og producer af radio og TV. Han startede på Piccadilly Radio, Manchester, som teenager, inden han flyttede til London, hvor han blev radiovært på BBCs Greater London Radio og herefter Channel 4, hvorThe Big Breakfast gjorde ham kendte. Snart efter kunne han diktere nogle gode vilkår, hvilket gjorde det muligt for ham også at arbejde for konkurrerende radio- og tv-stationer. På jobs som Radio 1s Breakfast Show og TFI Friday havde han en blanding af interviews med kendte, musik og konkurrencer, der blev præsenteret på en irrelevant måde, der gav god rating blandt seere og lyttere, selvom det også kastede en del klager af sig. I 2000 var hans Storbritanniens højest betalter entertainer, ifølge Sunday Times Rich List. I skatteåret til april 2017 var hans BBCs højest betalte vært, hvor han tjente mellem £2,2 og £2,25 mio.

I 2005 startede han en karriere på BBC Radio 2, hvor han blev vært på Drivetime, før han i 2010 blev vært på The Chris Evans Breakfast Show hver morgen. He previously presented The One Show on Fridays between 2010 and 2015. Since 2011, he has co-hosted Radio 2 Live in Hyde Park.
 
I 2015 skrev han en 3-årig kontrakt som ny vært på Top Gear. Den 23. juni 2015 blev det bekræftet at TFI Friday ville vende tilbage med en syvende serie med otte episoder i december 2015. Evans bekræftede at han ville blive vært. Det blev afsløret at BBC Top Gear-holdet krævede, at Evans skulle forlade TFI Friday efter den kommende serie, hvis han ønskede at fortsatte med Top Gear. Den 4. juli 2016 annoncerede Evans, at han ville stoppe som vært for Top Gear.

Filmgrafi

Referencer

Eksterne henvisninger 

Tv-værter fra Storbritannien
Christopher Evans

Christopher Evans eller Chris Evans kan henvise til flere artikler:

 Chris Evans (programleder) – britisk programleder
 Chris Evans (skuespiller) – amerikansk skuespiller
 Christopher Riche Evans – britisk psykolog og computervidenskabsmand (1931-1979)
VM i landevejscykling 2017 – Linjeløb (junior herrer)

Junior herrernes linjeløb ved VM i landevejscykling 2017 blev afholdt den 23. september 2017. Løbet foregik over over 135,5 km.

Resultater

Eksterne henvisninger 
 

Linjeløb (junior herrer)
Rooster Doodle-Doo

Rooster Doodle-Doo også kaldet Le Coq de St-Victor er en animeret film fra 2014. Filmen er produceret af det canadiske produktionsselskab Productions 10e Ave og er instrueret af Pierre Greco.

Plot 

St-Victors borgmester er stolt over den økonomiske dynamik, der hersker i hans landsby. Han giver sin hane hele æren for landsbyens store succes. Hanen er meget højrøstet og punktlig, da den vækker alle landsbybeboerne kl. 4 hver morgen alle ugens dage og helligdage. Men landsbybeboerne får på et tidspunkt nok af hanens galen, så de prøver at skaffe sig af med den. Det lykkes for dem at smide hanen på porten, men de opdager hurtige de negative konsekvenser heraf. Så de må ud og finde hanen og bringe den tilbage igen.

Referencer

Eksterne henvisninger 
 

Canadiske film fra 2014
Fransksprogede film
Animationsfilm
Nagoya-protokollen

Nagoya-protokollen til  Konvention om biologisk diversitet blev vedtaget på  konventionens deltagerlandes møde   i Nagoya i Japan den 29. oktober 2010. Den trådte i kraft den 12. oktober 2014, da 50 lande havde ratificeret protokollen. Nagoya-protokollen er langt hen af vejen en videreførelse af Konventionen om Biologisk Diversitet som trådte i kraft i 1993 og udmønter Biodiversitetskonventionens 3. formål om en rimelig og retfærdig deling af udbyttet ved anvendelse af klodens genetiske ressourcer.

Formål 
Nagoya-protokollen gør i hovedtræk to ting: For det første reguleres tilgangen til biologiske ressourcer; for det andre reguleres fordelingen af gevinster knyttet til udnyttelsen af sådanne ressourcer. På et overordnet plan bedres retssikkerheden for både brugre og tilbydere af genetiske ressourcer. Den varetager ikke mindst urfolks og lokalsamfunds interesser i fattige lande. 

Protokollen fastslår at genetiske ressourcer er underlagt statens suverænitet, og sætter dermed visse begrænsninger for tilgangen til disse ressourcer. Det indebærer blandt andet at informeret samtykke eller godkendelse og involvering fra urfolket eller lokalsamfundet skal sikres ved tilgang til genetiske ressourcer. Videre fastslås det at fordele – også økonomiske – som opnås ved udnyttelse af genetiske ressourcer skal deles på retfærdig vis med urfolket eller lokalsamfundet. Fordelingen bør ske i henhold til en fælles aftale. Protokollen sikrer også at urfolks eller lokalsamfunds rettigheter kan håndhæves når kundskaben udnyttes i andre stater.

Udmøntning
I EU er der vedtaget en forordning om Nagoya-protokollen. Forordningen trådte i kraft 12. oktober 2014. Omdrejningspunktet for EU forordningen er at sikre, at brugere af genetiske ressourcer i EU overholder kravet i Nagoya protokollen om at vise rettidig omhu.  I Danmark vedtog Folketinget den 23. december 2012 lov om udbyttedeling ved anvendelse af genetiske ressourcer, som ligedes trådte i kraft den 12. oktober 2014. Loven indeholder ikke krav om forudgående samtykke (PIC-aftale) til indsamling af danske genetiske ressourcer i Danmark.

Se også
COP15 om biodiversitet 2022

Eksterne henvisninger

 Nagoya-protokollen
 Udnyttelse af genetiske ressourcer og ABS protokollen  mst.dk

Økologi
Miljøbeskyttelse
FN
Dronning Victoria (flertydig)

Dronning Victoria eller Dronning Viktoria kan henvise til flere dronninger med dette navn:

Regerende dronninger 
 Victoria af Storbritannien (1819–1901), regerende dronning af Det Forenede Kongerige Storbritannien og Irland 1837–1901

Ikke-regerende dronninger 
 Victoria af Storbritannien (1840–1901), dronning af Preussen og Tysk Kejserinde 1888–1888
 Victoria af Baden (1862–1930), dronning af Sverige 1907–1930
 Victoria Eugenie af Battenberg (1887–1969), dronning af Spanien 1906–1931

Se også 
 Kronprinsesse Victoria af Sverige
Det Økologiske Spisemærke

Det Økologiske Spisemærke er en statslig certificering og mærkningsordning for spisesteder i Danmark. Mærket viser, hvor stor en del af de indkøbte føde- og drikkevarer der er økologiske. Det Økologisk Spisemærke har tre kategorier: Bronze (30-60%), sølv (60-90%) og guld (90-100%) og økologi-andelen opgøres i enten kroner eller kilo.

Det Økologiske Spisemærke er gratis og uddeles og kontrolleres af Fødevarestyrelsen. Økologisk Landsforening samarbejder med Fødevarestyrelsen om at udbrede kendskabet til mærkningsordningen.

Historie 
Det Økologiske Spisemærke er blevet uddelt siden 2009 og per 2017, er der uddelt mere end 2000 spisemærker.

Se også 
 Økologisk mad
 Ø-mærket

Kilder

Eksterne henvisninger 
 
 

Certificeringsmærker
Økologisk mad og drikke
Mad og drikke i Danmark
Etableret i 2009
Guy Debord

Guy Debord (født 28. december 1931, død 30. november 1994) var en fransk revolutionær, filminstruktør og forfatter. Han var medgrundlægger af Situationistisk Internationale i 1957 og det eneste medlem, der var med i gruppen frem til dens opløsning i 1972.

Debords hovedværk er bogen Det spektakulære samfund (tidl. Skuespilsamfundet), der udkom i 1967, og som var med til at inspirere de parisiske studerende under besættelsen af Sorbonne i maj-juni 1968.

Eksterne henvisninger 
 

Værker oversat til dansk:
Det spektakulære samfund, overs. Louise Bundgaard og Gustav Johannes Hoder, Aleatorik/Antipyrine 2020; tidl. Skuespilsamfundet, overs. Ole Klitgaard, Rhodos 1972

Filminstruktører fra Frankrig
Forfattere fra Frankrig
Personer fra Paris
Hver har sin skæbne

"Hver har sin skæbne" ("Sorrig og glæde de vandre til hobe") er en dansk salme af Thomas Kingo skrevet i 1681 og udgivet som "Dend XIV. Sang" i samlingen Samlede Skrifter I-VII i 1975. 

Kingo beskriver i "Hver har sin skæbne" livet og naturen som modsætninger, der ofte er uundgåelige, og som man må acceptere og afvente saligheden i himlen.

Salmen består af otte strofer på hver syv linjer med rimmønsteret A-B-A-B-C-C-C. En ældre folkemelodi fra omkring 1670 passer til salmen, og Thomas Laub skrev en ny melodi til den i 1916.

"Hver har sin skæbne" indgår i lyrikantologiens 12 digte i Kulturkanonen fra 2006. Mette Winge har skrevet et skuespil om Kingos liv med titlen "Hver har sin skæbne".

Salmen er med i Den Danske Salmebog 2003 som nr. 46.

Referencer

Eksterne henvisninger 
 

Salmer i Den Danske Salmebog
Digte fra Danmark
Litteratur i 1781
Kulturkanonen
Akademie der Bildenden Künste München

Akademie der Bildenden Künste München er et kunstakademi i München, Tyskland, grundlagt i 1808 som efterfølger til en tegneskole Zeichnungs Schule respective Maler- und Bildhauerakademie fra 1770 oprettet af kurfyrste Maximilian 3. af Bayern (†1777).

Den ældre af de nuværende bygninger er tegnet af Gottfried von Neureuther og opført 1876-1885 som et trefløjet kompleks af bygninger i gründerzeit-stil. På akademiets facader anvendte Neureuther pilastre for yderligere at strukturere vægfladerne. Trappen med bronzefigurerne Castor og Pollux er af Max von Widnmann. En aula-tilbygning af Friedrich von Thiersch blev tilføjet i 1911-1912 .

Efter ødelæggelserne under 2. verdenskrig blev akademiet i 1950'erne restaureret af den tyske arkitekt Sep Ruf. I forbindelse med den omfattende renovering blev også haven genoprettet, da den var under monumentbeskyttelse (ty. Denkmalschutz), og der blev opført en bolig- og studiebygning.

2005 blev akademiet udvidet med en bygning af det østrigske arkitektfirma Coop Himmelb(l)au som er kendt for at arbejde i dekonstruktivist stil. Den rummer blandt andet dele af administrationen og værksteder for arbejde med kunststofmaterialer, skulptur, fotografi, serigrafi og multimedia.

Man dyrkede i 1800-tallet især historiemaleriet, og nogle af akademiets kunstnere kan ses omtalt som hørende til München-skolen eller Münchener-skolen.

Af malere med tilknytning til akademiet kan nævnes Carl von Piloty, Wilhelm von Kaulbach, Johan Christoffer Boklund, Wilhelm von Diez, Hermann Kaulbach, Gabriel von Max, Franz von Stuck.

Noter

Eksterne henvisninger 

 Akademie der Bildenden Künste München – Akademiets hjemmeside
 "Akademie der Bildenden Künste München" på Historisches Lexikon Bayerns

Uddannelse i München
Etableret i 1808
Nibe Boldklub

Nibe Boldklub eller Nibe B er en dansk idrætsforening, hjemhørende i Nibe. Foreningen blev grundlagt den 19. juli 1919, under navnet Nibe Fodboldklub, og først i 1935 fik klubben sit nuværende navn.

Klubbens bedste fodboldhold spillede i efteråret 2017 i  Serie 1.

Referencer 

Fodboldklubber under DBU Jylland
Boldklub
Etableret i 1919
Gug Boldklub Af 1954

Gug Boldklub eller Gug BK er en dansk idrætsforening, hjemhørende i Aalborgforstaden Gug. Foreningen blev grundlagt i 1954, på ruinerne af en tidligere klub med samme navn. Klubben havde oprindeligt håndbold og bordtennis på programmet, men tilføjede fodbold i slut-50'erne.

Klubbens bedste fodboldhold spillede i 2017-18 i  Jyllandsserien.

Referencer 

Fodboldklubber under DBU Jylland
Boldklub Af 1954
Etableret i 1954
Nørresundby Forenede Boldklubber

Nørresundby Forende Boldklubber eller Nørresundby FB er en dansk idrætsforening, hjemhørende i Aalborgforstaden Nørresundby. Foreningen blev grundlagt den 1. juli 2015, som en fusion mellem Lindholm Idrætsforening og Nørresundby Boldklub.

Klubbens bedste fodboldhold spiller i -sæsonen i .

Referencer 

Fodboldklubber under DBU Jylland
Forenede Boldklubber
Etableret i 2015
Johannes Lundson

Otto Johannes Lundson (født 11. oktober 1867 i Leppävirta, død 11. august 1939 i Salo) var en finsk politiker, som repræsenterede Ungfinska partiet og senere Framstegspartiet.

Han sad i riksdagen 1917–1919, og var finansminister i Juho Vennolas første regering 1919–20.

Eksterne henvisninger 
 eduskunta.fi biografi hos Finlands riksdag

Finske landdagsmedlemmer
Ungfinska partiet
Medlemmer af Finlands rigsdag
Finansministre fra Finland
Personer fra Leppävirta
Støvring Idrætsforening

Støvring Idrætsforening er en dansk idrætsforening, hjemhørende i Støvring. Foreningen blev grundlagt i 1927, men fodboldafdelingen fik først sin egen bestyrelse i 1974.

Klubbens bedste fodboldhold spillede i 2017-18 i  Jyllandsserien.

Referencer 

Fodboldklubber under DBU Jylland
Idrætsforening
Etableret i 1927
Etableret i 1974
Mejrup GU

Mejrup Gymnastik og Ungdomsforening eller Mejrup GU er en dansk idrætsforening, hjemhørende i Mejrup. Foreningen blev grundlagt i 1921, men blev grundlagt under sit nuværende navn den 1. november 1966.

Fodbold 
Klubbens bedste fodboldhold på herresiden spillede i 2017-18 i  Jyllandsserien.

Referencer 

Fodboldklubber under DBU Jylland
Mejrup
Etableret i 1927
Holstebro Kommune
Spjald Idrætsforening

Spjald Idrætsforening er en dansk idrætsforening, hjemhørende i Spjald. Foreningen blev grundlagt i 1938, men blev først i 1939 tilmeldt Jydsk Boldspil Union.

Fodbold 
Klubbens bedste fodboldhold på herresiden spillede i 2017-18 i  Jyllandsserien.

Referencer 

Fodboldklubber under DBU Jylland
Spjald
Etableret i 1938
Ringkøbing-Skjern Kommune
NNDB

Notable Names Database (NNDB) er en online database af biografiske detaljer på over 40.000 notable personer. NNDB beskriver sig selv som en "intelligence aggregator" for dem den vurderer til at være bemærkselsværdige nok, men mest for at identificere forbindelser mellem folk.

Referencer

Ekstern henvisning 
  – officiel hjemmeside

Netdatabaser
It-virksomheder fra USA
Etableret i 2012
Rådhusbryggerne

Rådhusbryggerne er  fire moler i Oslo Havn som ligger ved Rådhuspladsen mellem Akershusstranda og Aker Brygge foran Oslo Rådhus. Udstikkerne på Rådhusbryggene er base for blandt andet både til Bygdøy, Nesodden og øerne i havnebassinet, charterbåde, veteranbåde og turistbåde for cruisevirksomhet i Oslofjorden. På brygge 4 er der salg af fisk fra lokale fiskebåde. Midt mellem brygge 2 og 3 ligger Honnørbryggen.

Bryggerne
Rådhusbrygge 1 er den østligste og ligger nærmest Akershus Slot. Brygge 1 er 178 meter lang, brygge 2 er 308 meter, brygge 3 er 310 meter og brygge 4, den vestligste af bryggerne (nærmest Aker Brygge og den tidligere Vestbanestasjonen), er 175 meter lang.

Fra Rådhusbrygge 4 går blandt andet båden til Bygdøy, med stop ved Dronningen og Bygdøyneset, bådene til Nesodden og, fra 21. mars 2015, bådene til øerne i havnebassinet: Hovedøya, Langøyene, Gressholmen, Lindøya, Bleikøya og Nakholmen. 

Bryggerne blev  tidligere kaldt Udstikker 1, Udstikker 2 og så videre i rækkefølge fra fæstningen mod Aker Brygge. Udstikkerne 1 og 2 var da i brug for «pappabådene», passagerbådene som gik i rute til havnestederne i Bunnefjorden og Indre Oslofjord, efterhånden omtalt som Nesoddbåtene. Færgerne til Nesoddtangen blev drevet af Nesodden-Bundefjord Dampskipsselskap frem til sommeren 2009 da rederiet Norled (tidligere Tide Sjø) overtog. Ved Udstikker 3 havde skoleskibet Christian Radich kajplads.

Gamle og nye billeder

Honnørbryggen

Honnørbryggen er den midterste, korteste udstikker. Den har trapper mod vandet på begge sider, og bruges ved officiel modtagelse af statsoverhoveder som ankommer Oslo af søvejen.

Da den første Honnørbrygge stod færdig i 1887, blev festivitas i forbindelse med officielle besøg af søvejen flyttet fra Bjørvika til Pipervika. Der skete meget på bryggerne i Pipervika  og på et billede fra 1904 ses parkanlæg med bænke hvor folk kunne følge bådlivet.

Eksterne henvisninger

 Osloshavn.no om Rådhusbryggene 

Bygninger, konstruktioner og anlæg i Oslo
Oslofjorden
Krigen mod Valdemar Birgersson

Krigen mod Valdemar Birgersson var en krig der foregik 1275 til 1276, der begyndte som en disput mellem brødrene Magnus Ladelås og Valdemar Birgersson. Magnus bad den danske krone om hjælp og fik den. Nogle kilder angiver 100 mand, andre 700 og 800, men det er sikkert, at hjælpen kom fra Danmark.

Krigen 
Valdemar kom i en arvestrid med sine brødre Magnus Ladelås og Erik. Kontroversen brød ud i 1274, da Valdemar kom hjem fra pilgrimsfærd til Rom. I 1275 søgte Magnus og Erik hjælp fra den danske kong Erik Klipping. Med støtte fra den danske krone trængte de ind i Västergötland. Med hjælp af omkring 100 lejesoldater fra Danmark (nogle kilder siger 700 og andre 800, 100 fra Erik Klipping og 700 fra den dansktyske Grev Jakob af Halland). Valdemar blev besejret i slaget ved Hova den 14. juni i 1275, hvorefter han flygtede til Norge, og Magnus blev valgt som konge.

Referencer 

Danske krige
Svenske krige
Danmark i 1200-tallet
Fandango

Fandango er en spansk musik- og dansestil nært knyttet til flamenco. Fandango stammer sandsynligvis fra jota, og danses normalt af par. Dansen begynder med enkelte rolige trin, men stiger raskt i tempo. Musikken er i 3/4- eller 3/8-takt.

Fandango er også navnet på en kontradans som var populær i Europa i store dele af 1800-tallet og på begyndelsen af 1900-tallet.

Noter 

Danse
Gerbrandskolen

Gerbrandskolen er en folkeskole i Københavns Kommune, den blev oprettet i 1948. Skolen har klassetrin fra 0.-6. klasse og i 2017 var elevtallet 788.

Referencer

Eksterne henvisninger 

Amager
Folkeskoler i Københavns Kommune
Etableret i 1948
California Institute of Technology

California Institute of Technology (Caltech) er et privat forskningsbaseret universitet i Pasadena i staten Californien i USA. Det rangeres regelmæssigt som en af verdens ti førende teknologiske universiteter, og har en række nobelprismodtagere blandt deres tidligere studerende og professorer.

Caltech var i 2022, globalt set, på andenpladsen på Times Higher Educations liste over verdens bedste universiteter.

Caltech blev grundlagt i 1891 af den lokale forretningsmand Amos G. Throop. Astronomen George Ellery Hale spillede en vigtig rolle i opbygningen og var fra 1907 leder af Mount Wilson observatoriet. Caltech fik sit nuværende navn i 1921.

I skoleåret 2019-2020 havde Caltech 938 bachelorstuderende og 1.299 kandidatstuderende. De årlige skolepenge i skoleåret 2014-2014 blev anslået til at være 58.755 dollar. Der undervises op til niveau med ph.d.-graden.

Referencer

Eksterne henvisninger 
 

 
Etableret i 1891
TSV Hannover-Burgdorf

TSV Hannover-Burgdorf er en håndboldklub i Hannover og Burgdorf, som spiller i den tyske Bundesliga. Klubben blev stiftet i 1922.

Eksterne henvisninger 
Officiel hjemmeside

Etableret i 1922
Håndboldklubber fra Tyskland
Kevihjulet

Kevihjulet er det dobbeltsporede hjul på moderne kontorstole, designet af den danske arkitekt Jørgen Rasmussen i 1965. Rasmussen designede det sammen med sin bror Ib, da de fik til opgave at skabe den såkaldte Kevi-Knollkontorstol. Designet af hjulet var revolutionerende i sin tid og siden er det blevet standarddesign for nærmest samtlige kontorstole i verden. 

Der eksisterede kontorstole med hjul siden slutningen af det 19. århundrede, men stolene var meget tunge, ustabile og hjulene kunne ikke køre ordentlig rundt og skrabede gulvene; eller stolene var alt for dyre til masseproduktion, såsom den fint designede Weber-kontorstol med metalhjul sat i kuglelejer. Det revolutionerende design af Kevihjulets to spor og hjulakslens midterpunkt gjorde, at hjulet var mere stabilt og samtidig kunne let dreje 360 grader rundt om sig selv, så man kan, siddende på stolen, let vende, køre og dreje i alle retninger. Hjulet kunne også let køre på bløde underlag såsom tæpper. Hjulet var også designet i plast, hvilket betød, at hjulet ikke behøver smørelse som metalhjul gør, og at det er billigt at producere.  

Jørgen Rasmussen blev hædret for opfindelsen af Kevihjulet med Den Danske Design ID-pris i 1969.

Kevihjulet er kommet i den danske Kulturkanon i 2006.

Kildehenvisninger 

Design fra Danmark
Møbler
Kulturkanonen
Hjul